open-index/open-wikipedia-markdown huggingface dataset:
Dalai-lama

**Dalai-lama** (, *Tā la'i bla ma*, ) on Tiibetin buddhalaisuuden Gelugpa-koulukunnan vaikutusvaltaisin edustaja, mutta ei sen johtaja. Historiallisesti dalai-lamalla on usein ollut Tiibetin poliittisen johtajan rooli. Hänen uskotaan olevan Avalokiteshvara-bodhisattvan ruumiillistuma. Ensimmäinen dalai-lama, Gendun Drup syntyi vuonna 1391. Nykyinen, 14. dalai-lama on Tenzin Gyatso.

Mongolien Altan-kaani antoi  koulukunnan kolmannelle johtajalle Sonam Gyatsolle vuonna 1578 arvonimen dalai-lama, jossa *dalai* (mongol. "universaali") *lama* (tiib. "uskonnollinen opettaja"). Tiibetiksi dalai-lamaa kutsutaan yleensä arvonimillä Gyawa rinpoche tai Yeshe norbu – nimi dalai-lama on käytössä muualla maailmassa.

Vuonna 1642 viides dalai-lama Lobsang Gyatso kutsui mongolit Tiibetiin lyödäkseen kilpailevan buddhalaisen koulukunnan kagyupan. Sen jälkeen dalai-lama sai poliittisen vallan koko Keski-Tiibetin alueella.

## Luettelo dalai-lamoista

Gelugpan toiseksi korkein henkinen johtaja on panchen-lama.

## Nykyinen dalai-lama

Nykyinen, 14. dalai-lama Tenzin Gyatso (koko nimi *Jamphel Ngwang Lobsang Yeshe Tenzin Gyatso*, s. 6. heinäkuuta 1935), on Tiibetin buddhalaisuuden johtohahmo ja Tiibetin pakolaishallituksen johtaja. Hänestä tuli neljävuotiaana dalai-lama ja 15-vuotiaana Tiibetin poliittinen johtaja. Hän asui Tiibetin pääkaupungissa Lhasassa vuoteen 1959, jolloin hän lähti maanpakoon Intiaan Kiinan kansantasavallan miehitettyä Tiibetin. Hän perusti Intiassa Tiibetin pakolaishallituksen Dharamsalan kaupunkiin. Hän tukee tiibetiläisen kulttuurin säilyttämistä ja tavoittelee Tiibetin itsenäisyyttä tai autonomiaa. 14 dalai-lama on matkustellut laajasti vuodesta 1960 lähtien tekemässä tiibetiläisten asiaa tunnetuksi, ja tiibetiläiset pitävät häntä yhä johtajanaan. Hän sai vuonna 1989 Nobelin rauhanpalkinnon väkivallattomasta rauhantyöstään.

Nykyisen dalai-laman seuraajasta, 15. dalai-lamasta, käydään säännöllisesti keskustelua, sillä dalai-laman ja Kiinan kommunistisen puolueen näkökulmat asiaan eroavat toisistaan huomattavasti.

## Lähteet

## Aiheesta muualla

* Dalai-laman viralliset kotisivut
* Ylen Elävä arkisto – Dalai-laman haastattelu (video) (2006)
Kantavierre

**Kantavierre** kertoo käytännössä oluen mäskäyksessä vierteeseen liuenneiden (ja mahdollisesti erikseen lisättyjen) sokerien määrän. Sokerit ovat vettä raskaampia (tiheämpiä), joten mitä enemmän niitä on sekoittunut veteen, sen tiheämpi vierre, ja sitä enemmän alkoholia periaatteessa syntyy käymisen seurauksena. Kaikki sokerit eivät ole ns. käymiskelpoisia – eli sellaisia joita hiiva osaisi käyttää ravinnokseen – joten käymättömän vierteen kantavierre ei suoraan kerro lopullista alkoholipitoisuutta. Käytännössä se on kuitenkin hyvin kuvaava suure: mitä suurempi kantavierre, sen alkoholipitoisempi oluesta tulee (katso kaaviokuva alempana).

Kantavierre ilmoitetaan tyypillisesti joko:
* vierteen suhteelliseen tiheyteen (ominaispainoon) perustuvalla asteikolla (engl. *specific gravity* tai *relative density*), tai yleisemmin
* massaan perustuvalla, empiirisesti johdetulla asteikolla (yksikkö prosentti tai *[[Plato (yksikkö)|Plato]]*, lyh. *Pl*).

## Ominaispainoasteikko
Ominaispaino määrittää vierteen tiheyden suhteessa veden tiheyteen. Esimerkiksi ominaispaino 1,050 tarkoittaa että vierre on 1,050 kertaa niin raskasta kuin vesi. Oluen käydessä hiiva hajottaa sokeria alkoholiksi ja hiilidioksidiksi, joista jälkimmäinen poistuu astiasta laskien vierteen tiheyttä. Alkoholin tilavuusprosentti oluessa voidaan määrittää melko tarkasti mittaamalla käymättömän ja käyneen vierteen ominaispainot (*OG, original gravity* ja *FG, final gravity*), sekä käyttämällä niille seuraavaa laskentakaavaa:
:Alkoholiprosentti = \frac{OG-FG}{0{,}00738}, esimerkiksi \frac{1{,}050-1{,}010}{0{,}00738} = 5,42 % alkoholia

## Prosenttiasteikko
Prosenttiasteikko kertoo vierteeseen liuenneen sokerin massan prosenttiosuuden koko vierteen massasta. Esimerkiksi kantavierre 10% tarkoittaa, että sataan grammaan vierrettä on liuennut 10 grammaa sokeria. Prosentti voidaan ilmoittaa myös Plato-asteina, jossa yksi prosentti vastaa yhtä astetta Plato-asteikolla (esimerkiksi 12° Plato = 12% liuennutta sokeria). Prosenttiasteikko on kadunmiehelle ominaispainoa helpommin ymmärrettävä, ja siksi panimot käyttävätkin sitä yleisesti ilmoittaessaan oluensa teknisiä tietoja.

### Esimerkkejä eri oluiden kantavierteistä
Alla olevassa kaaviossa on esimerkkejä eräiden oluiden kantavierteistä ja alkoholipitoisuudesta järjestettynä kasvavan kantavierteen mukaisesti. Keskimäärin alkoholiprosentiksi muodostuu esimerkkioluilla noin 43% kantavierteestä, ja miedointa ja vahvinta lukuun ottamatta esimerkkioluiden vaihtelut ovat tämän suhteen melko pieniä. Tätä voi siis käyttää nyrkkisääntönä, jos tietää esimerkiksi oluen kantavierteen, mutta ei prosentteja.

Tarkemmin alkoholiprosentti voidaan laskea, jos tiedetään näennäinen jäännösuutepitoisuus (eli käytännössä oluen ”kantavierre” pääkäymisen jälkeen), jolloin käytetään seuraavaa kaavaa: Alkoholi-% = 0,42 x (kantavierre-% - jäännösuute-%)

## Lähteet
Pentagon

**Pentagon** on Yhdysvaltain puolustusministeriön hallintorakennus Virginian osavaltiossa lähellä liittovaltion pääkaupunkia Washington DC:tä. Siellä työskentelee 25&nbsp;000 ihmistä, ja se on maailman suurin toimistorakennus.

## Rakentaminen
Pentagonin rakentamista johti sittemmin Manhattan-projektissa kuuluisaksi tullut pioneerikenraali Leslie Groves. Sijaintipaikaksi presidentti Franklin D. Roosevelt valitsi useista vaihtoehdoista entisen Washington-Hooverin lentokentän alueen. Rakennustyöt käynnistettiin 11. syyskuuta 1941. Rakennuksen suunnitteli arkkitehti George Bergstrom, ja se valmistui tammikuussa 1943.

## Tiedot
Pentagonin pinta-ala on 116&nbsp;000 neliömetriä ja lattiapinta-ala 600&nbsp;000 neliömetriä. Rakennuksen keskellä on lisäksi 20&nbsp;000 neliömetrin aukio. Käytäviä on 28 kilometriä.

Pentagonissa on viisi maanpäällistä kerrosta ja kaksi maanalaista. Rakennus on viisikulmion muotoinen, ja siinä on viisi samankeskistä viisikulmiota, joita yhdistää kymmenen käytävää. Muoto syntyi tarpeesta saada rakennus mahtumaan olemassa olevien teiden väliin. Rakennuksen korkeutta rajoitti rakennusvaiheen aikainen teräksen puute.

## Terroristihyökkäys
Pentagonia vastaan tehtiin 11. syyskuuta 2001 terrori-isku, jossa kuoli 184 ihmistä. Rakennukseen iskeytyi American Airlinesin lennolla 77 kaapattu kone. Rakennus kärsi pahoja vaurioita, mutta ei tuhoutunut toisin kuin World Trade Centerin kaksoistornit New Yorkissa.

## Lähteet
* 

### Viitteet

## Aiheesta muualla
Elcat

**ELCAT** oli suomalainen sähköautovalmistaja ja sähköajoneuvojen maahantuoja, jonka päätoimipaikka oli Mikonkorvessa Järvenpäässä Matkaaja Oy:n tehtaassa. Sen omisti aikaisemmin energiayhtiö Fortum (entinen Neste/IVO), joka vuonna 2001 myi yhtiön sen työntekijöille. Elcatissa on kehitetty vuodesta 1974 sähköautoja pohjoismaiseen ilmastoon. Yhtiö teki yli 200 autoa Subarun pikkupakettiautojen pohjalle, kunnes valmistus lopetettiin, kun mallia ei enää tuotu Eurooppaan. Pääkäyttäjiä olivat Posti ja tukholmalainen kuljetuspalvelu.

Elcat lopetti sähköautojen valmistuksen vuonna 2002 ja keskittyi sähköajoneuvojen maahantuontiin. Elcat maahantoi sähkökäyttöisiä mopo-, golf- ja huoltoautoja sekä sähköskoottereita ja -polkupyöriä. Yhtiö meni konkurssiin vuonna 2017.

## Historia

Yhtiö alkoi vuonna 1985 Imatran Voiman ja Nesteen yhteistyöprojektiryhmänä. Yhtiö harkitsi sähköauton rakentamista alusta loppuun, mutta päätti lopulta muuntaa olemassaolevia autoja sähkökäyttöisiksi. Ensimmäisen sähköauton pohjaksi yhtiö valitsi Subaru Domingon, ja vuoteen 1991 mennessä yhtiö oli valmistanut 17 Elcat Cityvan -sähköpakettiautoa.

Suomen Posti aloitti Elcat Cityvan -autojen käytön postinjakelussa vuonna 1990. Enimmillään autoja oli Postin käytössä kuutisenkymmentä. Viimeinen Elcat-sähköauto poistui Postin käytöstä vuonna 2006.

Alkuperäisestä Cityvanista kehittyneempi malli Cityvan 200 julkaistiin 1990-luvun puolivälissä. Sen huippunopeus oli 80&nbsp;km/h ja ajomatka 70&nbsp;km. 1990-luvun lopussa tuli kehittynein malli Cityvan 202P, jonka huippunopeus on 90&nbsp;km/h ja ajomatka 80&nbsp;km. Auton omapaino on 1&nbsp;400&nbsp;kg ja kokonaispaino 1&nbsp;600&nbsp;kg. Lyijyakkujen paino on 400&nbsp;kg ja kapasiteetti 14,5&nbsp;kWh. Tasavirtasähkömoottorin nimellisteho on 14&nbsp;kW.

Citywagon 202 oli Cityvan 202:sta johdettu malli, jossa oli tavaratilan sijaan istumapaikkoja viidelle henkilölle ja sen huippunopeus oli 88&nbsp;km/h ja ajomatka 70&nbsp;km.

Postin tilaamat Cityvanit tunnistaa siitä, että niiden mallimerkinnässä on P, eli esimerkiksi 202:n postiversio oli Cityvan 202P. Näissä ohjaus on oikealla postinjakelun helpottamiseksi, kun yleensä se on vasemmalla.

Seuraavassa valmistajan tekemät automallit:
*Cityvan 200
*Citywagon 200
*Cityvan 202
*Citywagon 202

## Lähteet

## Aiheesta muualla

*Elcat.fi (arkistoitu versio)
*Yle Elävä arkisto: Suomalaiset kehittelivät sähköautoja jo 1980-luvun puolivälissä
Mandariini

**Mandariini** (*Citrus reticulata*) on pieni sitruspuiden (*Citrus*) sukuun kuuluva puu ja samalla nimellä kutsutaan myös sen hedelmiä. Mandariini on lähtöisin Kiinasta, mutta sitä viljellään nykyään eri puolilla maapalloa.

Mandariini on ainavihanta puu eli sillä on vihreitä lehtiä ympäri vuoden. Se kasvaa noin 4,5 metriä korkeaksi ja 3 metriä leveäksi. Kukat ovat kaksineuvoisia. Mandariinin hedelmä muistuttaa appelsiinia, mutta on pienempi, miedomman makuinen ja helpompi kuoria kuin appelsiini. Tavallisesti mandariinit syödään kuorittuina, ja niitä voidaan käyttää myös leivonnaisissa ja jälkiruoissa.

## Lajikeryhmiä ja lajikkeita
Mandariinista on risteytetty runsaasti erilaisia lajikkeita, joita jaotellaan lajikeryhmiin. Näitä ovat lähes siemenettömät tangeriinit, klementiinit ja satsumat. Arkikielessä mandariini on yleinen nimitys kaikille pikkusitrushedelmille.

**Citrus reticulata* Clementiini-ryhmä – klementiini
**Citrus reticulata* Deliciosa-ryhmä – mandariini 
**Citrus reticulata* Mandariini-ryhmä – mandariini
**Citrus reticulata* Satsuma-ryhmä – satsuma
**Citrus reticulata* Tangeriini-ryhmä – tangeriini

Mandariinien ja appelsiinien risteymiä ovat esimerkiksi lajikkeet 'Temple' ja 'Topaz'.

## Lähteet

## Aiheesta muualla
* Fineli: Mandariini (''Citrus reticulata'') ravintoarvot 
* United States Department of Agriculture (USDA): ''Citrus reticulata'' 
* Dr. Duke's Phytochemical and Ethnobotanical Databases: ''Citrus reticulata''
Mišna

**Mišna** (hepreaa, ) on osa Talmudia, joka on juutalainen Tooran ja Vanhan testamentin profeettojen selitysteos. Mišna syntyi ensimmäisillä kristillisillä vuosisadoilla kokoelmana juutalaisten uskonnollisen lain  määräyksiä eräänlaisena suullisena Toorana, joka pohjautui Moosekseen.  Sen sisältö päätettiin lopullisesti noin 190 jaa. Mišna on kirjoitettu hepreaksi.

Mišna jakautuu kuuteen osaan (, yks. *sedar*, mon. *sedarim*, suom. järjestykset). Jokainen osa jakautuu yhteen tai useampaan traktaattiin (). Mišnassa on 63 traktaattia. Vaikka jokainen osa näyttääkin käsittelevän tiettyä aihetta, niissä kuitenkin väitellään asioista verraten vapaasti ja näin yhdessä traktaatissa voidaan käsitellä useampiakin kysymyksiä.

Mišna jakautuu seuraavasti:

**Zera'im** (Siemenet), käsittelee maanviljelyä koskevia lakeja 
*Berahot 
*Peah 
*Demai 
*Kilajim 
*Šebiit 
*Terumot 
*Ma'aserot 
*Ma'aser Šeni 
*Khalla 
*Orlah 
*Bikkurim 
**Mo'ed** (Juhla), käsittelee sapattia ja juhlia 
*Šabat 
*Erubin 
*Pesahim 
*Šeqalim 
*Joma 
*Sukkah 
*Pesah 
*Roš Hašana 
*Ta'anit 
*Megillah 
*Mo'ed Qatan 
*Hagigah 
**Našim** (Naiset), käsittelee avioliittoa ja -eroa sekä sopimuksia 
*Jebamot 
*Ketubot 
*Nedarim 
*Nazir 
*Sotah 
*Gittin 
*Qiddušin 
**Nezikin** (Vahingot), käsittelee vahingonkorvausta ja muita talouslakeja 
*Baba Qamma 
*Baba Mesia 
*Baba Batra 
*Sanhedrin 
*Makkot 
*Šabuot 
*Edujot 
*Avodah Zarah 
**Avot** (tunnetaan myös nimellä *Pirkei Avot*, Isien Opetukset) 
*Horayot 
**Kodashim** (Pyhät Asiat), käsittelee uhreja ja Temppeliä 
*Zevahim 
*Menahot 
*Chullin 
*Behorot 
*Arahin 
*Temurah 
*Keritot 
*Meilah 
*Tamid 
*Middot 
*Qinnim 
**Taharot** (Puhtaus), käsittelee rituaalisen puhtauden ja epäpuhtauden lakeja 
*Kelim 
*Ohalot 
*Negaim 
*Parah 
*Taharot 
*Miqvaot 
*Niddah 
*Mahširin 
*Zabim 
*Tebul-Jom 
*Jadayim 
*Uqsin 

Talmudia selittää Gemara, jonka sisältö päätettiin lopullisesti noin 500 jaa. Se sisältää Mišnan kriittisiä kommentteja ja on kirjoitettu arameaksi.

## Lähteet

* 

### Viitteet
Clunyn liike

**Clunyn liike** oli 900–1000-luvuilla vaikuttanut katolisen kirkon uudistusliike, joka syntyi Clunyn benediktiiniläisluostarissa Keski-Ranskassa.

## Clunyn liikkeen tavoitteet
# Katolinen kirkko tuli saada vapaaksi maallisesta vallasta. Korkeiden kirkollisten virkojen (piispojen ja arkkipiispan virkojen) myynti (ns. simonia) haluttiin lopettaa. Pyrkimyksenä oli erottaa luostarit piispojen valtapiiristä, jonka myötä ne olisivat vain paavin alaisuudessa.
# Pappien selibaatti tuli saada käytäntöön koko kirkon alueella.
# Paavin asemaa tuli nostaa ja hänestä tuli tehdä riippumaton maallisista hallitsijoista.

## Gregorius VII

Clunyn liikkeen tavoitteet pyrki toteuttamaan tarmokkaasti Gregorius VII, joka oli paavina 1073–1085. Gregorius, jonka syntymänimi oli Hildebrand, oli toiminut Clunyn liikkeessä jo ennen paaviksi tuloaan muun muassa Nikolaus II:n tukijana. Hän pyrki osoittamaan paavin riippumattomuuden maallisista hallitsijoista julistamalla kirkollisia virkoja myyneen Saksan keisarin, Henrik IV:n pannaan. Ensin Gregorius VII näytti onnistuvan: Saksan ruhtinaat käyttivät pannaa tekosyynä kapinoidakseen keisaria vastaan, ja Henrik IV joutui lähtemään nöyryyttävälle matkalle Canossaan, Keski-Italiaan, jossa paavi oli turvapaikassaan tukijansa Toscanan kreivitär Matildan linnassa. Gregorius ja Henrik pääsivät lopulta sopuun, mutta Henrik IV petti sopimuksen saatuan Saksan haltuunsa. Lopulta Henrik ajoi Gregoriuksen pakoon Roomasta.

## Lähteet

## Katso myös
*Investituurariita
Commando (elokuva)

**Commando** on vuonna 1985 ensi-iltansa saanut, Mark L. Lesterin ohjaama toimintaelokuva, jossa pääosassa on Arnold Schwarzenegger.

Elokuvan ensi-ilta oli Yhdysvalloissa 4. lokakuuta 1985 1&nbsp;495 kankaalla. Elokuva tuotti 57 miljoonaa dollaria maailmanlaajuisesti. Useissa maissa se sai K-18-leiman. Ruotsissa 90-minuuttinen elokuva esitettiin leikattuna 75-minuuttisena. Arvioiden mukaan Schwarzeneggerin roolihahmo tappaa 88 elokuvassa kuolevista 110 henkilöstä, osan suomalaisella Valmet M78 -automaattikiväärillä. Aikoinaan elokuvan sanottiin kopioivan Rambo-elokuvia.

## Tarina

Eläkkeellä olevan kommandon John Matrixin (Arnold Schwarzenegger) tytär Jenny (Alyssa Milano) kaapataan. Kaappauksen takana on Val Verden presidentiksi haluava Arius (Dan Hedaya). Kaappauksessa on mukana myös kuolemansa lavastanut entinen palkkasotilas Bennett (Vernon Wells), jonka Matrix uskoi kuolleen. Nyt Bennett hautoo kostoa Matrixille, koska Matrix erotti tämän. Ariuksen vaatimuksena on että Matrix tappaisi Val Verden nykyisen presidentin. Tämän tehtyään Matrix saisi tyttärensä takaisin. 

Matrix laitetaan lentokoneeseen Val Verdeen. Matrix pakenee koneesta ja lähtee seuraamaan Sullya (David Patrick Kelly), joka on mukana Jennyn kaappauksessa. Matrixin mukaan tulee lentoemäntä Cindy (Rae Dawn Chong). Lopulta Matrix saa Sullyn kiinni ja vaatii tietoja tyttärensä olinpaikasta. Lopuksi Matrix eliminoi Sullyn. 

Matrix saa selville missä Ariuksen päämaja on. Hän menee sinne hyvin aseistautuneena. Arius saa tietää että Matrix on paennut lentokoneesta, joten hän käskee Bennetiä tappamaan Jennyn. Jenny on kuitenkin päässyt pakoon huoneesta, jossa hän on ollut vankina. Bennett lähtee perään. Matrix taistelee Ariuksen sotilaita vastaan. Matrix kohtaa myös aseistautuneen Ariuksen. Matrix onnistuu ampumaan Ariuksen. Sen jälkeen hän kohtaa Bennetin, jolla on Jenny vankina. Matrix ja Bennett ottavat yhteen, jonka päätteeksi Matrix tappaa Bennetin.

Elokuvan lopussa Matrix, Jenny ja Cindy nousevat lentokoneeseen ja lähtevät saarelta.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa sarjakuvamaiseksi rutiinitoiminnaksi ja antaa sille kolme tähteä viidestä, mikä vastaa sanallista arviota ”hyvä”. *Tv-maailma*-lehdessä vuonna 2024 Onnimanni Liukkonen antoi uskottavuudesta piittaamattomalle ja Schwarzeneggerin hahmolle itseironista särmää tuoneelle elokuvalle niinikään kolme tähteä viidestä.

## Lähteet

## Aiheesta muualla
*
Kehätie

**Kehätie** on kaupunkia ympäröivä päätie. Usein se alun perin ympäröi rakennetun alueen ja korvasi monesti puretun kaupungin muurin paikan, mutta myöhemmin kaupunki laajeni myös sen ympärille. Joillakin kaupungeilla on useampiakin kehäteitä.  Esimerkiksi Moskovassa on useita sisäkkäisiä kehäteitä. 

Kehäteiden pääasiallinen tarkoitus on parantaa liikenteen sujuvuutta kaupunkien ympärillä, kun säteittäiset tiet helpottavat sitä kaupungista sisään ja ulos. Kehäteiden avulla ohikulkuliikenne saadaan ohjattua kaupungin keskustan ulkopuolelle ja kaupungin sisäinen poikittaisliikenne pois pienemmiltä teiltä.

### Kehätiet Suomessa
;Pääkaupunkiseutu
* Kehä I, seututie 101
* Kehä II, seututie 102
* Kehä III, kantatie 50
* Kehä IV, seututie 152 (suunnitelmissa Helsingin lentoaseman pohjoispuolelle Vantaan ja Tuusulan rajalle)

;Uusimaa
* Epävirallinen 'Kehä V', paikoin viralliseltakin nimeltään Kehätie, koostuu teistä valtatie 25 ja kantatie 55 ja kulkee 202 km matkan Kehä III:n suuntaisesti, mutta kauempana Helsingistä, välillä Hanko-Lohja-Hyvinkää-Mäntsälä-Porvoo 

;Lahti
* Lahden eteläinen kehätie

;Tampere
* Tampereen kehätie (entinen kantatie 60), jonka läntinen osa on valtatietä 3 (E12) ja itäinen osa valtatietä 9 (E63)

;Turku
* Ohikulkutie, kantatie 40 (E18)

;Oulu
* Oulun kehätie, jonka muodostavat Poikkimaantie ja Raitotie

## Kehätiet eri maissa
Euroopan pisin kehätie on Berliiniä kiertävä Bundesautobahn 10, pituudeltaan 196 kilometriä.

Yhdysvalloissa monet kehätiet () ovat osa Interstate highway -järjestelmää. Washington D.C. on ainut kaupunki, joka ei sijaitse lainkaan samassa osavaltiossa kuin sitä kiertävä kehätie. Pääkaupunkia kiertävää I-495-kehätietä kutsutaan nimellä Capital Beltway.

## Aiheesta muualla
Lahdenväylä

**Lahdenväylä** on moottoritie, joka johtaa Helsingistä Lahden suuntaan. Se on osa Helsingistä Utsjoelle johtavaa valtatietä 4. Lahdenväylä alkaa Helsingin Vanhastakaupungista, jossa Kustaa Vaasan tie Koskelan raitiovaunuvarikon kohdalla muuttuu moottoritieksi. Vantaan ja Keravan rajalla tien nimi vaihtuu *Lahden moottoritieksi*. Tie jatkuu moottoritienä Lahteen ja siitä edelleen Heinolaan asti.

Lahden moottoritiellä on Suomen pisin yhtämittainen 120 km/h:n nopeusrajoitusalue kesäaikaan: se alkaa Kehä III:n liittymästä ja jatkuu reilu 130&nbsp;km Heinolaan Lusin suoran alkuun. Lahdenväylä on vilkkaimmillaan Porvoonväylän ja Kehä I:n liittymien välillä (80&nbsp;000 ajoneuvoa vuorokaudessa). Lahdenväylä muodostaa osan Norjan Vardøsta Helsinkiin, Gdanskiin ja edelleen Kreikan Kreetan saaren Siteíaan johtavaa eurooppatietä E75.

## Historia

Moottoritien ensimmäinen, neljän kilometrin tieosuus Vanhastakaupungista Viikkiin valmistui vuonna 1969. Uusi kuusikaistainen tie sai nimekseen *Koillinen moottoritie* tien suunnan ja moottoritiemäisen luonteensa mukaan. Moottoritietä jatkettiin Järvenpäähän vuonna 1973. Tällöin tie rakennettiin Kehä III:lle saakka aikaisemman, 1950-luvulla rakennetun Lahdentien paikalle. Pohjoisempana uusi tie rakennettiin vanhan viereen ja vanha tie jäi rinnakkaistieksi, seututieksi 140. Pelkästään Vantaan alueella moottoritien reitiltä purettiin lähes sata asuintaloa.

Vuonna 1972 valmistui lisäksi Lahdenväylään Helsingin Jakomäessä liittyvä Porvoonväylä, joka ulottui siinä vaiheessa Sipoon Massbyhyn. Tämä yhteys korvasi Itäväylän (Seututie 170) Helsingin ja Porvoon välillä valtatienä 7.

1990-luvun puolivälissä Järvenpäästä Lahteen johtanut moottoriliikennetie oli ruuhkainen ja onnettomuusaltis, joten sen parantamista moottoritieksi alettiin suunnitella. Moottoritie Järvenpäästä Lahteen valmistui vuonna 1999. Se oli Suomen ensimmäinen ns. elinkaarimallilla rakennettu tie.

Vuonna 2007 yhtenäistä moottoritietä Helsingistä on Lahden ohi Heinolan Lusiin saakka. Tieosuus Lahti–Heinola parannettiin ohituskaistatiestä moottoritieksi vuosina 2003–2005.


Tiedosto:Motorway 4 in Helsinki Finland.jpg|Lahdenväylä Viikin kohdalla.
Tiedosto:Highway 4 Helsinki Finland.jpg|Valtatie 4/Lahdenväylä Kehä I:n eritasoliittymän kohdalla.
Tiedosto:Lahdenvayla helsinki1.jpg|Lahdenväylä Jakomäen kohdalla.


## Lähteet

## Aiheesta muualla
* Kelikameroita Lahdenväylältä (vt4): Helsinki, Tattarisuo , Vantaa, Korso , Järvenpää , Mäntsälä Lahti, Ahtiala
Luettelo eurooppateistä

Tämä on  **luettelo [[Eurooppatie|eurooppat]]<nowiki/>eistä** 

## A-luokan tiet

### Itä-länsisuuntaiset perustiet

### Pohjois-eteläsuuntaiset perustiet

### Itä-länsisuuntaiset välitiet

### Pohjois-eteläsuuntaiset välitiet

## B-luokan tiet (haarautumat ja yhdystiet)

## Lähteet

*
*
Eurooppatie E4

**E4** eli **Eurooppatie 4** on eurooppatie, joka alkaa Torniosta tien E8 jatkeena ja päättyy Helsingborgiin Ruotsiin. Tien pituus on 1&nbsp;590 kilometriä. Suomessa tie kulkee vain muutaman sadan metrin matkan Tornion kaupungissa. Tämä osuus on myös valtatietä 29. E4 on E45:n jälkeen Ruotsin toiseksi pisin tie. Ruotsissa ei ole eurooppateillä käytössä kansallista, rinnakkaista tienumerointia kuten Suomessa.

## Reitti
Tornio – Haaparanta – Kalix - Luulaja – Piitime – Skellefteå – Uumaja – Örnsköldsvik – Sundsvall – Gävle – Uppsala – Tukholma – Södertälje – Nyköping – Norrköping – Jönköping – Helsingborg.

E4:llä on yhteisiä osuuksia toisten eurooppateiden kanssa Ruotsissa kolmessa kohdassa:
*E10 Tören ja Luulajan välillä
*E20 Tukholman ja Södertäljen välillä
*E6 ja E20 Helsingborgista

E4 on rakennettu moottoritieksi seuraavilla osuuksilla:
*Piitimessä
*Timrå–Sundsvall
*Enånger–Söderhamn
*Gävle–Mehedeby
*Björklinge–etelään Värnamosta
*etelään Ljungbystä–Strömsnäsbrukissa
*etelään Markarydistä–Helsingborgissa

## Historia

Ennen vuoden 1992 eurooppatienumeroinnin uudistusta E4 johti vuonna 1950 solmitun eurooppatiesopimuksen numeroinnin mukaisesti Helsingistä Lissaboniin. Se kulki tuolloin reittiä Helsinki–Tornio–Haaparanta–Tukholma–Helsingborg–Hampuri–Frankfurt am Main–Basel–Geneve–Nîmes–Barcelona–Madrid–Lissabon.

## Kuvia

Tiedosto:Hoga kustenbron Sweden.jpg|Höga kusten -silta.
Tiedosto:AJ 37 37031 6.JPG|E4 Söderhamnissa.
Tiedosto:Eugeniatunneln 2008.jpg|Eugeniatunneln Tukholmassa.
Tiedosto:Bridges of Södertälje.jpg|Södertäljen sillat. Keskellä nostettuna E4:n silta.


## Lähteet
The Cranberries

**The Cranberries** oli irlantilainen rock-yhtye. Veljekset Noel ja Mike Hogan (kitaristi ja basisti) perustivat yhtyeen rumpali Fergal Lawlerin kanssa vuonna 1989 nimellä ”The Cranberry Saw Us”. Vuonna 1990 yhtye kuitenkin vaihtoi nimensä muotoon the Cranberries. Yhtye sai jo pian suosiota singlellään *Linger*. Yhtye ilmoitti vuonna 2004 pitävänsä taukoa. Yhtyeen laulaja Dolores O’Riordan aloitti soolo­uransa albumilla *Are You Listening?*, joka ilmestyi 2007. Uusin soolo­albumi *[[No Baggage]]* ilmestyi vuonna 2009.

Yhtye ilmoitti tammikuussa 2009 tekevänsä paluun ja sen yhteydessä ilmoitti kiertävänsä Pohjois-Amerikkaa ja Eurooppaa. Vuonna 2011, kymmenen vuoden tauon jälkeen, yhtye ilmoitti julkaisevan uuden albumin nimeltä *[[Roses]]*. Keväällä 2017 The Cranberries julkaisi albumin nimeltä *[[Something Else]]*, joka sisältää akustisia sovituksia yhtyeen suurimmista hiteistä sekä kolme uutta kappaletta.

Dolores O’Riordan kuoli äkillisesti Lontoossa 15.&nbsp;tammikuuta 2018. Loka­kuussa 2018 yhtye ilmoitti lopettavansa toimintansa viimeisen albuminsa *In the End* julkaisun jälkeen.

## Musiikilliset vaikutteet

The Cranberriesin jäsenten varhaisia vaikuttajia olivat the Smiths, Sinead O'Connor, post-punk -yhtyeet, kuten Siouxsie and the Banshees, the Cure, Depeche Mode, ja Echo & the Bunnymen, ja 1970-luvun punk -yhtyeet, kuten the Clash.

## Diskografia

;Studioalbumit

* 
* 
* 
* 
* 
* 
* 
* 

## Lähteet

## Aiheesta muualla

*
Teollisuusyhteiskunta

**Teollisuusyhteiskunta** on yhteiskunta, jonka käytettävissä oleva teknologia mahdollistaa hyödykkeiden massatuotannon tehtaissa, ja jossa teollinen massatuotanto on pääasiallinen tuotantotapa ja ihmisten arkea määrittävä ilmiö. Teollisuusyhteiskunnan rakenne on suunniteltu mahdollistamaan tehtaissa tapahtuva laajamittainen tuotanto. Teollisuusyhteiskuntaa on luonnehtinut myös väestön jakautuminen tehdastyöläisiin sekä tehtaiden omistajiin.

Teollisuusyhteiskunta sai alkunsa teollisesta vallankumouksesta, kun kasvanut kivihiilen hyödyntäminen tarjosi aivan uuden energiamäärän ihmisen avuksi. James Wattin vuonna 1769 keksimä höyrykone mahdollisti kivihiilen tuottaman lämpöenergian muuntamisen liikkeeksi, mikä lisäsi sen käyttötarkoituksia ja kysyntää. Ensimmäisinä teollistuivat Eurooppa ja Yhdysvallat. Siirtymä maatalousvaltaisesta elämäntavasta teolliseen johti suuriin yhteisöllisiin mullistuksiin. Ihmiset siirtyivät maaseudulta teollisuuskeskuksiin, mikä johti nopeaan kaupungistumiseen. Teknologian kehitys mahdollisti elintarviketuotannon ylläpitämisen, vaikka maatalouden työvoima väheni. Työnjako erikoistui, ja yhteiskuntaluokkien eroista muodostui suuria.

1900-luvun jälkipuoliskolta alkaen monet länsimaat ovat siirtyneet jälkiteolliseen yhteiskuntaan. Siinä aineettomien hyödykkeiden eli palvelujen tuotanto ja kulutus muodostavat teollisuutta ja maataloutta suuremman osan kansantaloudesta. Jälkiteollisen yhteiskunnan työnjako on teollista yhteiskuntaa löyhempi. Samalla teollisuustuotantoa on siirtynyt länsimaista kehittyviin maihin, kuten Kiinaan.

## Katso myös
* Teollisen yhteiskunnan romahdus
* Työttömyys
* Öljykausi

## Lähteet
The Wedding Present

**The Wedding Present** on brittiläinen, laulusolisti David Gedgen vuonna 1985 perustama, indierock-yhtye.

## Albumit
* George Best (1987)
* Tommy (1988)
* Ukrainski Vistupi V Johna Peela  (1989)
* Bizarro (1989)
* Seamonsters  (1991)
* Hit Parade 1 (1992) (Kokoelma)
* Hit Parade 2 (1992) (Kokoelma)
* John Peel Sessions [1987-1990]  (1993) (Kokoelma)
* Watusi (1994)
* Saturnalia (1996)
* Evening Sessions 1986-1994  (1997) (Kokoelma)
* John Peel Sessions [1992-1995] (1998) (Kokoelma)
* Singles 1995-1997 (1999) (Kokoelma)
* Ukrainian John Peel Sessions (2000) (Kokoelma)
* The Hit Parade (2003) (Kokoelma)
* Take Fountain (2005)
* El Rey (2008) 

## Aiheesta muualla

*Yhtyeen kotisivu
*Diskografia
Ana Johnsson

**Ana Johnsson** (s. 4. lokakuuta 1977, Göteborg) on ruotsalainen laulaja, jonka tunnetuin kappale on hänen läpimurtohittinsä, elokuvan *[[Spider-Man 2 – Hämähäkkimies 2]]* tunnuskappale "We Are". Johnsson aloitti uransa Ruotsin *[[Popstars]]* -kilpailun voittaneessa Excellence-tyttöbändissä, mutta lähti yhtyeestä ensimmäisenä. Hän on saanut Ruotsissa *Vuoden tulokas [[2004]]* -palkinnon. Johnssonin toinen hittikappale on "Don't Cry for Pain". Vuonna 2006 hän levytti kappaleen "Fate" suomalaisen Bleak-yhtyeen kanssa Jadesoturi-elokuvaan.

## Albumit
**Cuz I Can* (2004) (vain Ruotsissa)
**The Way I Am* (2004)
**Little Angel* (2006)

## Kappaleet

### Cuz I Can (2004)

# The Way I Am
# Cuz I Can
# L.A.
# Now It's Gone
# Life
# Crest of the Wave
# Here I Go Again
# Just A Girl
# Anything Goes
# A Song For Everyone
# Tame Me
# What Is A Girl To Do (+ piilotetu raita All The Way)

### The Way I Am (2004)

# We Are 
# Don't Cry For Pain 
# The Way I Am 
# I'm Stupid 
# Life 
# 6 Feet Under 
# Coz I Can 
# Crest of the Wave 
# L.A. 
# Now It's Gone 
# Here I Go Again 

### Little Angel (2006)

# Little Angel
# Break Through Time
# Exception
# Catch Me
# What If
# Playing God
# Burn
# Days of Summer
# The Harder We Fall
# Still
# Spit It Out
# Coming Out Strong

## Aiheesta muualla

* Virallinen sivusto  ,
Eurooppatie E75

**E75** eli **eurooppatie 75** on 5&nbsp;639 kilometrin pituinen eurooppatie, joka alkaa Vuoreijasta Norjassa ja loppuu Siteíaan Kreetalla Kreikassa. Suomessa valtatie 4 on kokonaisuudessaan osa sitä, lukuun ottamatta lyhyttä osuutta Unioninkadulta Erottajalle Helsingissä.

## Reitti
Vuoreija – Vesisaari – Uuniemi – Varangerbotn – Teno – Utsjoki – Inari – Ivalo – Sodankylä – Rovaniemi – Kemi – Oulu – Jyväskylä – Heinola – Lahti – Helsinki – *(lautta)* – Gdańsk – Gliwice – Krolniewice – Łódź – Piotrków Trybunalski – Katowice – Žilina – Bratislava – Györ – Budapest – Szeged – Subotica – Novi Sad – Belgrad – Niš – Kumanovo – Skopje – Gevgelija – Évzonoi – Thessaloniki – Lárisa – Almyrós – Lamía – Ateena – *(lautta)* – Chaniá – Iraklion – Ágios Nikólaos – Siteía.

E75 oli Helsingin ja Gdańskin väliltä 1990-luvun jälkeen "poikki" säännöllisen lauttayhteyden puuttumisen vuoksi, kunnes Finnlines aloitti liikennöinnin Helsingistä Gdyniaan kesäkuussa 2009, tosin vuonna 2016 matkustajaliikenne reitillä oli jälleen keskeytyksissä. Reitti poikkeaa hieman virallisesta viitoituksesta, sillä Helsingissä lautat lähtivät Vuosaaren satamasta (yhteys E75:lle teiden 50 ja 103 kautta) ja Gdynia sijaitsee noin 15 kilometriä Gdańskista luoteeseen (yhteys Eurooppatie E28:n kautta). Puolaan vievän lautan sijasta on käytettävissä Via Baltica (E67), joka virallisesti alkaa Helsingistä ja risteää E75-tietä Puolan Piotrków Trybunalskissa.

## Kuvia

Image:Utsjoki Norjan puolelta.jpg|E75-tietä Norjassa lähellä Suomen vastaista rajaa ja rajan takana olevaa Utsjoen kuntakeskusta. Taustalla Tenojoen ylittävä Saamen silta.
Image:Talvituvan postilaatikko.JPG|Talvinen E75 Inarissa
Image:Ukonjärven pohjoispää.JPG|E75 Ukonjärvellä, Inarissa
Image:Valtatie 4 Finland Oulu Kontinkangas south.jpg|E75 Oulussa

Image:Valtatie 4.JPG|E75 Heinolassa. Taustalla Tähtiniemen silta.
Image:Lahdenvayla helsinki1.jpg|Lahdenväylä Jakomäen kohdalla
Image:Highway 4 Helsinki Finland.jpg|Lahdenväylä Kehä I:n eritasoliittymän kohdalla Helsingissä.
Image:Torun-Czerniewice most.jpg|Veiksel-joen ylittävä silta Toruńissa, Puolassa.
Image:S1 1.JPG|E75 Bielsko-Białassa, Puolassa.
Image:M5 - freeway.jpg|E75/M5 Unkarissa
Image:E75_Roszke.JPG|E75 Röszkessä, Unkarissa lähellä Serbian vastaista rajaa.
Image:A2 Srbija slika.jpg|E75/A 1 Serbiassa lähellä Inđijaa.
Image:Kreta - Europastraße75 2.jpg|E75 Iraklionissa, Kreikassa.


## Katso myös
*Valtatie 4
*Lahdenväylä

## Lähteet
Matteus (evankelista)

**Pyhä Matteus** oli synoptisten evankeliumien mukaan yksi Jeesuksen kahdestatoista opetuslapsesta ja apostolista. 

Markuksen ja Luukkaan evankeliumeissa sekä Apostolien teoissa Matteus mainitaan apostolien nimiluettelossa. Johanneksen evankeliumissa häntä ei mainita. 

## Publikaanista Jeesuksen opetuslapseksi
Matteuksen evankeliumin mukaan Matteus asui Kapernaumissa ja toimi alun perin Rooman valtakunnan veronkerääjänä eli publikaanina. Tarinan mukaan Jeesus kutsui Matteuksen opetuslapsekseen työpaikaltaan tulliasemalta, ja tämän jälkeen Matteus järjesti kodissaan juhlat, johon hän oli kutsunut Jeesuksen ja opetuslasten lisäksi ystävänsä ja tuttavansa. Koska Markuksen evankeliumissa kerrotaan Leevi Alfeuksenpoika -nimisestä publikaanista aivan samoin, ovat raamatuntutkijat yleisesti päätelleet kyseessä olevan saman henkilön toinen nimi, vaikkei Raamatussa missään niin suoraan sanotakaan. 

## Evankeliumi Matteuksen mukaan
Kristinuskon piirissä apostoli Matteuksen uskottiin pitkään kirjoittaneen Evankeliumin Matteuksen mukaan. Käsitys perustui Eusebios Kesarealaisen nykyisin virheellisenä pidettävään tulkintaan Papiaan tekstistä.

## Matteuksen muistopäivä
Matteuksen muistopäivä on katolisessa pyhimyskalenterissa 21. syyskuuta. Aikaisemmin sitä vietettiin myös protestanttisissa kirkoissa, ja Suomessakin se oli ennen vuotta 1774 pyhäpäivä.

## Katso myös
* Evankelista Markus
* Evankelista Luukas
* Evankelista Johannes

## Lähteet

## Aiheesta muualla

* [Pyhä apostoli ja evankelista Matteus](http://www.ortodoksi.net/index.php/Matteus_(apostoli)) Ortodoksi.net
*
Jaakob Alfeuksen poika

**Pyhä Jaakob Alfeuksen poika** oli synoptisten evankeliumien ja Apostolien tekojen mukaan yksi Jeesuksen kahdestatoista opetuslapsesta ja apostoleista, mutta Johanneksen evankeliumissa häntä ei mainita lainkaan. Kirkollisessa perinteessä Jaakob Alfeuksen poikaa kutsutaan myös Jaakob nuoremmaksi. Tällä hänet ilmeisesti halutaan erottaa Jaakob Sebedeuksen pojasta, jota kirkollisessa perinteessä kutsutaan Jaakob vanhemmaksi, sekä Jaakobista, Jeesuksen veljestä (eli ”Herran veljestä”). Kirkollisen perinteen mukaan Jaakob Alfeuksen poikaa pidetään Leevi Alfeuksen pojan veljenä (ks. Matteus). Raamatussa Jaakob Alfeuksen poika mainitaan tällä nimellä ainoastaan apostolien nimiluetteloissa

## Kiisteltyjä samastuksia
### Jaakob Alfeuksen poika ja Jaakob nuorempi

Markuksen evankeliumissa mainitaan, että Jeesuksen haudalla seisoi muun muassa ”Maria, Jaakob nuoremman ja Jooseen äiti”. Myöhemmin Markuksen evankeliumissa taas mainitaan yhtenä Jeesuksen haudalle ”Jaakobin äiti Maria”, kun taas Matteuksen evankeliumissa mainitaan samassa yhteydessä ”Jaakobin ja Joosefin äiti Maria”.

Muualla evankeliumeissa mainitaan vain kolme Jaakob-nimistä henkilöä: Sebedeuksen poika, Alfeuksen poika ja Jeesuksen veli. Ei ole selvää, kuka Markuksen mainitsema ”Jaakob nuorempi” oli, mutta kirkollisessa perinteessä on vanhastaan yleensä oletettu, että kyseessä on sama henkilö kuin apostolien nimiluetteloissa mainittu Jaakob Alfeuksen poika. Vastaavasti Jaakob Sebedeuksen poika tunnetaan myös nimellä Jaakob vanhempi. Tämä kaikki johti siihen, että Jaakob Alfeuksen pojan äidin nimeksi tuli Maria ja veljeksi Joosef. Kirkollisen perinteen harjoittama harmonisointi liitti mukaan vielä Johanneksen evankeliumista vastaavan tilanteen kuvauksen, jossa oli maininta ”Maria, Kloopaan vaimo”. Näin Jaakob Alfeuksen pojan isän nimeksi tuli Alfeuksen lisäksi myös Kloopas. Nämä samastukset ovat kuitenkin erittäin kiistanalaisia.

Esimerkiksi John Paul Meier pitää sitä epätodennäköisenä Sen sijaan *The New Bible Dictionary* samastaa nämä Jaakobit keskenään, kun taas esimerkiksi Don Carson ja Darrell Bock pitävät samastusta mahdollisena, mutta eivät varmana.

### Jaakob Alfeuksen poika ja Jaakob, Jeesuksen veli

Eusebius mainitsee varhaiskristillisen perimätiedon, jonka mukaan Jaakob Alfeuksen poika olisi ollut sama henkilö kuin Raamatussa useita kertoja mainittu Jaakob ”Herran veli”, joka oli Jerusalem alkuseurakunnan johtajia. Myös kirkkoisä Hieronymus piti heitä samana henkilönä. Heidän vaikutuksestaan tämä samastus on laajalti hyväksytty katolisen kirkon piirissä, kun taas useimmat ortodoksiset ja protestanttiset teologit ovat pitäneet heitä kahtena eri henkilönä.

## Lähteet

## Aiheesta muualla

* Apostoli Jaakob, Alfeuksen poika Ortodoksi.net
*
Jaakob vanhempi

**Pyhä Jaakob vanhempi** eli **Jaakob Sebedeuksen poika**, suomeksi usein **Pyhä Jaakko**, oli Uuden Testamentin mukaan yksi Jeesuksen opetuslapsista ja apostoleista. Häntä kutsutaan vanhemmaksi erotuksena Jaakob nuoremmasta, joka kiistanalaisesti yhdistetään usein Jaakob Alfeuksen poikaan ja Jaakobista, Jeesuksen veljestä (eli "Herran veljestä").

## Elämä
Jaakob oli evankelista Johanneksen veli. Yhdessä heitä kutsuttiin Sebedeuksen pojiksi, ja Markuksen evankeliumin mukaan Jeesus antoi heille nimen *Boanerges*, "ukkosenjylinän pojat". Synoptisten evankeliumien mukaan veljekset olivat kalastajia ennen kuin heistä tuli Jeesuksen opetuslapsia. Johanneksen evankeliumissa heidät mainitaan vain kerran, silloinkin ilman etunimiä, muodossa Sebedeuksen pojat

## Marttyyrikuolema
Apostolien tekojen mukaan Herodes Agrippa mestautti Jaakobin, joka täten ensimmäisenä apostoleista kärsi marttyyrikuoleman.

## Muistopäivä
Jaakob Vanhemman muistopäivä on katolisessa ja anglikaanisessa kirkossa 25. heinäkuuta. Sama päivä on Suomessakin Jaakobin ja Jaakon nimipäivä, Jaakonpäivä. Ennen vuotta 1774 päivä oli myös pyhäpäivä..

## Katso myös
* Pyhän Jaakobin pyhiinvaellusreitti

## Lähteet

## Aiheesta muualla

* Apostoli Jaakob Ortodoksi.net
*
Nicko McBrain

**Michael Henry "Nicko" McBrain** (s. 5. kesäkuuta 1952) on brittiläinen heavy metal -muusikko. Vuonna 1983 hän korvasi Clive Burrin Iron Maidenin rumpalina. Sitä ennen Nicko McBrain oli soittanut heavy metal -yhtyeessä nimeltä Trust. Hän käyttää British Drum Companyn rumpuja sekä Paisten symbaaleja.

## Ura ja elämäkerta
Lempinimensä "Nicko" hän on saanut lapsuutensa leikkikalulta, Nicholas-nallekarhulta. Hän sai ensimmäisen rumpusettinsä vanhemmiltaan joululahjaksi 11-vuotiaana vuonna 1963. Aluksi McBrain hakkasi vain rumpusetin mukana tulleilla kapuloilla aggressiivisesti erilaisia komppeja, mutta hänen isänsä opetti nuoren Nickon soittamaan vispilöillä, koska hänen mukaansa oli parempi soittaa monipuolisesti rumpuja eri tyyleillä. 

McBrain kierteli 1960- ja 1970-luvun aikana eri yhtyeissä ja liittyi vähäksi aikaa muun muassa Family-yhtyeen kahden ex-jäsenen laulaja Roger Chapman ja kitaristi Charlie Whitney Streetwalkers -yhtyeeseen, kunnes se hajosi. McBrain sai jo noina vuosina mainetta aggressiivisista ja kekseliäistä rumpukompeistaan. 

McBrainia pyydettiin Iron Maideniin vuonna 1983. Aiemmin rumpalina toiminut Clive Burr kärsi muun muassa alkoholiongelmista ja yhtye halusi korvaajan. Yhtyeen seuraava albumi *[[Piece of Mind]]* julkaistiin samana vuonna.

McBrain oli myös ennen liittymistään Iron Maideniin esiintynyt piruna Maidenin lavashowssa joka oli osa *[[The Number of the Beast (albumi)|The Number of the Beast]]* -albumin kiertuetta. Nicko McBrain esiintyi myös Maidenin *Flight of the Icarus* -videossa huppuun piiloutuneena miehenä.

Nicko McBrain julkaisee konserttipäiväkirjaa Iron Maidenin kotisivuilla sekä "kulissien takana" -videoita. Nicko McBrain ei ollut säveltänyt yhtään Maidenin kappaletta ennen vuonna 2003 julkaistua *[[Dance of Death]]* -albumia, jolle hän sävelsi Adrian Smithin ja Bruce Dickinsonin kanssa kappaleen "New Frontier".

McBrain tunnetaan innokkaana golfin harrastajana. Hän on ollut toukokuusta 1989 asti naimisissa Rebecca McBrainin kanssa, ja parilla on pojat Nicolas ja Justin.

Vuonna 2024 McBrain ilmoitti lopettavansa kiertueet. Vuonna 2023 hänellä oli aivoinfarkti, joka jätti hänen oikean puolensa halvaantuneeksi, mutta korjautui terapiassa. Viimeinen keikka Iron Maidenin kanssa oli Sao Paulossa 7. joulukuuta 2024.

## Diskografia
### Iron Maiden
**[[Piece of Mind]]* (1983)
**[[Powerslave]]* (1984)
**[[Live After Death]]* (1985)
**[[Somewhere in Time]]* (1986)
**[[Seventh Son of a Seventh Son]]* (1988)
**[[No Prayer for the Dying]]* (1990)
**[[Fear of the Dark]]* (1992)
**[[A Real Live One]]* (1993)
**[[A Real Dead One]]* (1993)
**[[Live at Donington]]* (1993)
**[[The X Factor]]* (1995)
**[[Virtual XI]]* (1998)
**[[Brave New World]]* (2000)
**[[Rock in Rio]]* (2002)
**[[Dance of Death]]* (2003)
**[[A Matter of Life and Death]]* (2006)
**[[The Final Frontier]]* (2010)
**[[The Book Of Souls]]* (2015)
*Senjutsu (2021)

## Katso myös
* The Entire Population Of Hackney

## Lähteet

## Aiheesta muualla
Hammaskeiju

**Hammaskeiju** on kuvitteellinen keiju, joka keräilee lasten hampaita. Kun lapselta irtoaa maitohammas, häntä kehotetaan laittamaan se tyynynsä alle, jotta keiju voi vaihtaa sen esimerkiksi kolikkoon. Todellisuudessa aikuinen (yleensä lapsen vanhempi) vie hampaan ja laittaa kolikon sen tilalle. Uskomus lienee syntynyt tarpeesta lievittää maitohampaiden lähtemiseen liittyviä pelkoja liittämällä siihen positiivinen elämys. 

Myytti on tunnettu useissa länsimaisissa kulttuureissa. Espanjassa keijun tilalla on hiiri, jonka nimi on *Ratoncito Pérez* (syntynyt Argentiinassa). Myös Ranskassa ja monissa ranskankielisissä maissa lasten hampaita keräilee pieni hiiri ().

Kauhuelokuvassa *[[Älä pelkää pimeää]]* (*Don't Be Afraid of the Dark*, ohj. Troy Nixey 2010) väitettiin paavi Sylvester II:n tehneen vuonna 999 keijujen kuninkaan kanssa sopimuksen, jonka mukaan keijut jättävät ihmiset rauhaan, jos saavat aika ajoin palkkioksi lapsen hampaan. Elokuvassa hammaskeijut oli kuvattu hirviömäisinä ja hengenvaarallisina.

Vuonna 2010 talouslehti *[[Forbes]]* arvioi hammaskeijun omaisuudeksi 3,9 miljardia Yhdysvaltain dollaria, minkä johdosta hammaskeiju oli 8. rikkain lehden kuvitteellisten hahmojen listauksessa.

## Lähteet

## Aiheesta muualla
Dani Filth

**Dani Filth**, (ent. **Daniel Lloyd Davey**, s. 25. heinäkuuta 1973 Hertford, Englanti) on englantilainen Cradle of Filth -yhtyeen laulaja, sanoittaja, perustaja ja ainoa pysyvä jäsen vuodesta 1991. 

## Ura

Dani Filthin ensimmäinen yhtye oli nimeltään The Lemon Grove Kids, mutta ennen Cradle of Filthin perustamista vuonna 1991 hän esiintyi myös yhtyeissä PDA, Carnival Fruitcake ja Feast On Excrement.

Filth on näytellyt elokuvassa *[[Cradle of Fear]]* vuonna 2000 silloisen yhtyeensä kanssa.

## Yksityiselämä

Filthin perheeseen kuuluu vaimo Toni ja tytär Luna. Hän asuu Suffolkissa.

## Aiheesta muualla

* Cradle of Filthin kotisivu. 
*
Aaria

**Aaria** () tarkoitti musiikissa alun perin mitä tahansa laulavaa melodiaa, jonka useimmiten esitti laulusolisti. Nykyisin aaria tarkoittaa pääsääntöisesti kokonaisteokseen kuuluvaa, itsenäistä, piirteiltään laajahkoa, yhden laulajan esittämää lauluosuutta, tai melodista soitinkappaletta. **Arietta** on yksin esitetty pikkulaulu, laulunpätkä tai laulelma.

Konserttiaaria on ooppera-aarian tapaan sävelletty konserttilaulukappale, jota orkesteri säestää. Eräs tunnetuimmista aarioista on Mozartin säveltämä ”Yön kuningattaren aaria”.

## Lähteet
* WSOY Facta – Aaria

### Viitteet

## Aiheesta muualla
Tony Kakko

**Toni Kristian ”Tony” Kakko** (s. 16. toukokuuta 1975 Kemi) on suomalainen muusikko. Hän on tullut tunnetuksi Sonata Arctican laulajana ja laulunkirjoittajana.

Nuorena Kakko opiskeli musiikkiopistossa koskettimien soittamista. Vuonna 1996 hänestä tuli yksi Sonata Arctican perustajajäsenistä. Yhtyeen alkuaikoina Kakko toimi myös kosketinsoittajana, mutta esikoisalbumi *[[Ecliptica]]n* jälkeen hän on keskittynyt laulamiseen.

Kakko vieraili Nightwishin *[[Over the Hills and Far Away (EP)|Over the Hills and Far Away]]* -EP:llä, jolla hän laulaa kappaleessa ”Astral Romance” ja taustoja nimikappaleessa. Nightwishin *[[From Wishes to Eternity]]* -konsertti-DVD:llä hän laulaa Tarja Turusen kanssa duettona kappaleen ”Beauty and the Beast”. Kakko laulaa myös Timo Rautiaisen *[[Sarvivuori]]*-levyllä kappaleessa ”Hiljaisen talven lapsi”, Eternal Tears of Sorrow’n albumilla *[[Before the Bleeding Sun]]*, Stratovariuksen albumilla *[[Polaris (Stratovariuksen albumi)|Polaris]]* ja Epican albumilla *[[Design Your Universe]]* kappaleessa ”White Waters”. Hän on mukana vuonna 2006 tehdyllä joululauluista koostuvalla *[[Raskaampaa joulua]]* -levyllä sekä 2007 perustetussa lauluyhtyeessä Northern Kingsissä. Kakko harrasti lapsena karatea, jääpalloa, ja jalkapalloa.

Sonata Arctican lisäksi Kakko on kirjoittanut musiikkia Agnes Pihlavan *[[When the Night Falls]]* -albumille ja Ari Koivusen *[[Fuel for the Fire]]* -albumille. Hän on kertonut pelaavansa tietokonepeli World of Warcraftia. 

Kakon sooloalbumi Himmelkraft ilmestyi maaliskuussa 2024.

## Lähteet

## Aiheesta muualla
* Tony Kakon esittely Sonata Arctican sivustolla
Luettelo avaruusjärjestöistä

**Avaruusjärjestö** tai **avaruushallinto** on joko yhden maan tai useiden valtioiden yhteinen organisaatio, joka johtaa ja rahoittaa avaruustoimintaa. Avaruusjärjestöihin ei lasketa asevoimien avaruustoimintaa ja sotilaallisen avaruustoiminnan hallintoa. 

Osa avaruusjärjestöistä on valtion virastoja kuten Yhdysvaltain Nasa, valtion säätiöitä tai yhtiötä kuten Ranskan CNES. Toisinaan – esimerkiksi Saksan DLR:n tapauksessa – avaruusjärjestöt ovat tutkimuskeskuksia, jotka sekä ohjaavat ja rahoittavat että myös ovat itse satelliittien rakentajia. Nämäkin organisaatiot ovat valtion budjettitalouden sääntöjen ohjauksessa. Avaruustoiminnan ollessa vähäisempää sen hallinto on voitu delegoida vastuuministeriöiltä esimerkiksi yliopistoon, kuten Tanskan tapauksessa. Muun muassa Suomen, Espanjan ja Irlannin kohdalla avaruushallinto on delegoitu teknologian kehittämisen rahoitusorganisaatioon.   

## Eri maiden avaruustoiminnan kapasiteetti
Avaruusmaa-käsite syntyi 1950-luvulla. Sen kriteerit ovat tiukasti ottaen: Maa on laukaissut omalla kantoraketilla, oman satelliitin omasta laukaisukeskuksesta, joka voi olla ko. maassa tai sen hallinnassa muualla. Kyky toteuttaa miehitettyjä avaruuslentoja samoin ehdoin merkitsee vahvempaa avaruusmaata. Väljempi kriteeristö: Valtio on rakentanut oman satelliitin ja operoi sitä. Alla oleva taulukko peilaa eri maiden kyvykkyyttä toteuttaa itsenäisesti erilaisia avaruuslentoja.

Väri kuvaa järjestön toimintakapasiteettia seuraavasti:


Kuva:Human-spaceflight-countries.png|Kyky miehitettyihin avaruuslentoihin
Kuva:Space-launch-capability-countries-with-esa.png|Kyky avaruuteen laukaisuun
Kuva:Satellite-operators.png|Käyttää satelliitteja


## Suurimmat siviiliavaruusjärjestöt
Alla oleva taulukko listaa eri valtioiden rahallisen panostuksen avaruustoimintaan. Yhdysvaltain kohdalla Yhdysvaltain ilmavoimien ja CIAn yhteenlaskettu panostus on suurempi kuin listatan mainitsema Nasan panostus. Muiden maiden kohdalla sotilaallinen avaruustoiminta on ainakin osin mukana taulukon tiedoissa. Useiden maiden – etenkin Venäjä, Intia ja Kiina – listatut euro- tai dollarimääräiset luvut antavat harhaanjohtavan pienen volyymin verrattuna kyseisten maiden tekemiin avaruuslentojen määrään, alalla toimivien insinöörien ja tutkijoiden määrään ja niin edelleen verrattuina.
 

## Katso myös
* Avaruuskeskus

## Lähteet

## Aiheesta muualla

*Space Law Blog
*Space Agencies Worldwide by UN HDI
Maitoseparaattori

**Maitoseparaattori** on laite, jolla maidosta erotetaan eli separoidaan kerma.  Erottamista tapahtuu keskipakois- ja keskihakuvoiman avulla. Maidon separoinnissa syntyy kerman lisäksi kuorittua eli rasvatonta maitoa (kurria), jonka rasvaprosentti on alle 1. 

Myös juuston valmistuksen sivutuotteena syntyvästä maitoherasta voidaan separoida rasvakiteitä ja rasvaa. 

Kerman erottuminen maidosta perustuu siihen, että kerman partikkelikoko on suurempi kuin kurrin. Vain kurri pääsee sen vuoksi separaattorin sisällä olevien metallilevyjen pienimpien reikien läpi kerman valuessa eri astiaan. 

## Lähteet
Walesin prinssi

**Walesin prinssi** (, ) on ollut Englannin ja myöhemmin koko Yhdistyneen kuningaskunnan hallitsijan vanhimman pojan eli miespuolisen kruununperillisen virallinen arvonimi vuodesta 1301, jolloin kuningas Edvard I antoi arvonimen pojalleen Edvardille. 
 	
Englanninkielinen nimitys *Prince of Wales* voitaisiin kääntää myös ”Walesin ruhtinaaksi”, sillä englannin sana *prince* tarkoittaa sekä prinssiä että ruhtinasta. Walesia hallitsivat paikalliset ruhtinaat jo ennen kuin Englanti valloitti sen vuonna 1282. Käännös ”Walesin prinssi” on kuitenkin vakiintunut suomen kieleen.

Huomionarvoista on, että Walesin prinsessaksi kutsutaan Walesin prinssin puolisoa, mutta ei naispuolista kruununperillistä.

## Arvonimen asettaminen
Vaikka Walesin prinssin arvo kuuluukin hallitsijan vanhimmalle pojalle, arvonimi ei siirry automaattisesti toisin kuin esimerkiksi Cornwallin herttuan arvo. Esimerkiksi nykyinen kuningas, Charles III, nimitettiin Walesin prinssiksi vasta 1958, kuusi vuotta äitinsä valtaantulon jälkeen. Lisäksi virallinen virkaanasettamisseremonia pidettiin vasta vuonna 1969. Jos Walesin prinssi kuolee ennen hallitsijaa, arvonimi ei myöskään periydy hänen pojalleen, mutta tästä voidaan kuitenkin tehdä Walesin prinssi. Esimerkiksi kun Walesin prinssi Fredrik kuoli ennen isäänsä Yrjö&nbsp;II:ta, hänen pojastaan prinssi Yrjöstä tehtiin kaksi vuotta myöhemmin Walesin prinssi. Jos Walesin prinssi kuolee lapsettomana ennen hallitsijaa, arvonimi annetaan yleensä hänen vanhimmalle veljelleen.

## Arvonimen kantajat
Seuraavilla henkilöillä on ollut arvonimi Walesin prinssi:

## Lähteet

## Aiheesta muualla
Aabenraa

**Aabenraa** (tanskaksi myös muodossa *Åbenrå*, ) on Tanskassa Etelä-Tanskan alueella sijaitsevan Aabenraan kunnan keskustaajama. Vuoden 2012 alussa taajamassa oli 15&nbsp;744 asukasta.

Aabenraa on entinen kaupunki, mutta vuonna 1970 Tanskassa luovuttiin kaupunkikäsitteestä. Aabenraa sijaitsee Tanskan Slesvigissä Vähän-Beltin rannalla.

Aabenraa on Tanskan saksalaisvähemmistön tärkein keskus, ja ensimmäisen maailmansodan jälkeen Slesvigin kansanäänestyksessä vuonna 1920 enemmistö kaupungin asukkaista äänesti Saksaan kuulumisen puolesta, mutta se liitettiin silti Tanskaan muun Pohjois-Slesvigin mukana.

## Lähteet

## Aiheesta muualla

* Aabenraan kunnan kotisivut